Oficialusis leidinys L 120 , 08/05/1999 p. 0037 - 0039



Tarybos sprendimas 1999 m. balandžio 29 d. iš dalies keičiantis Sprendimą 93/383/EEB dėl etaloninių laboratorijų jūriniams biotoksinams stebėti (1999/312/EB) EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač į jos 43 straipsnį, atsižvelgdama į Komisijos pasiūlymą [1], atsižvelgdama į Europos Parlamento nuomones [2], atsižvelgdama į Ekonomikos ir socialinių reikalų komiteto nuomonę [3], (1) kadangi Sprendimo 93/383/EEB [4] 3 straipsnyje nustatyta nacionalinė etaloninė laboratorija jūriniams biotoksinams stebėti; kadangi pasikeitė minėtosios laboratorijos pavadinimas; kadangi todėl reikia atitinkamai iš dalies pakeisti 3 straipsnį; (2) kadangi Sprendimas 93/383/EEB nenumato jo priedo greito pakeitimo tvarkos; kadangi todėl reikėtų numatyti galimybę Komisijai pataisyti šį priedą gavus pranešimą iš valstybės narės; (3) kadangi Sprendimo 93/383/EEB priede nustatytas kiekvienos valstybės narės paskirtųjų nacionalinių etaloninių laboratorijų jūriniams biotoksinams stebėti sąrašas; (4) kadangi Belgijos, Suomijos, Vokietijos, Graikijos, Ispanijos, Italijos, Jungtinės Karalystės ir Švedijos iš pradžių paskirtosios nacionalinės etaloninės laboratorijos jūriniams biotoksinams stebėti neatlieka funkcijų, kurios joms buvo paskirtos, arba yra pasikeitęs jų pavadinimas; kadangi, siekiant atsižvelgti į valstybių narių pateiktus pranešimus dėl nacionalinių etaloninių laboratorijų, turėtų būti atitinkamai iš dalies pakeistas Sprendimo 93/383/EEB priedas, PRIĖMĖ ŠĮ SPRENDIMĄ: 1 straipsnis Sprendimas 93/383/EEB iš dalies keičiamas taip: 1. 3 straipsnis pakeičiamas taip: "3 straipsnis Laboratorija "Laboratorio de biotoxinas marinas del Area de Sanidad" iš Vigo skiriama Bendrijos etalonine jūrinių biotoksinų stebėjimo laboratorija." 2. 4 straipsnyje pridedama ši įtrauka: "— padėti nacionalinėms etaloninėms laboratorijoms įgyvendinti tinkamą kokybės užtikrinimo sistemą, pagrįstą geros laboratorinės praktikos (GLP) principais ir EN 45000 kriterijais," 3. Po 5 straipsnio įterpiamas 5a straipsnis: "5a straipsnis Komisija, jei būtina, iš dalies pakeičia šio sprendimo priedą, gavusi iš valstybės narės pranešimą dėl jos nacionalinės etaloninės jūrinių biotoksinų stebėjimo laboratorijos. Komisija nacionalinių etaloninių laboratorijų sąrašą ir visus jo atnaujinimus skelbia Europos Bendrijų oficialiajame leidinyje." 2 straipsnis Sprendimo 93/383/EEB priedas pakeičiamas šio sprendimo priedu. 3 straipsnis Šis sprendimas įsigalioja jo paskelbimo Europos Bendrijų oficialiajame leidinyje dieną. 4 straipsnis Šis sprendimas skirtas valstybėms narėms. Priimta Liuksemburge, 1999 m. balandžio 29 d. Tarybos vardu Pirmininkas W. Müller [1] OL C 331, 1996 11 6, p. 12 ir OL C 189, 1997 6 20, p. 9. [2] OL C 200, 1997 6 30, p. 257 ir 1999 m. balandžio 13 d. nuomonė (dar nepaskelbta Oficialiajame leidinyje). [3] OL C 66, 1997 3 3, p. 47. [4] OL L 166, 1993 7 8, p. 31. -------------------------------------------------- PRIEDAS " PRIEDAS Belgija ir Liuksemburgas: - Ministère des Affaires Sociales, de la Santé Publique et de l’Environment Institut Scientifique de la Santé Publique – Louis Pasteur Section "Denrées alimentaires" Département "Pharmaco-Bromatologie" Rue Juliette Wytsman 14 B-1050 Bruxelles Danija: - The Danish Veterinary and Food Administration Institute of Food Research and Nutrition Mørkhøj Bygade 19 DK-2860 Søberg Vokietija: - Bundesinstitut für gesundheitlichen Verbraucherschutz und Veterinärmedizin Postfach 330013 D-14191 Berlin Graikija: - Ινστιτούτο Υγιεινής Τροίμων Θεσσαλονίκης 28ης Οκτωβρίου 80 GR-54627 Θεσσαλονίκη Ispanija: - Laboratorio de Biotoxinas Marinas Area de Sanidad Estación Marítima s/n E-36271 Vigo Prancūzija: - Laboratoire central d’hygiène alimentaire 43, rue de Dantzig F-75015 Paris Airija: - Fisheries Research Center Abbotstown IRL-Dublin 15 Italija: - Centro Ricerche Marine Viale Vespucci 2 I-47042 Cesenatico (FO) Nyderlandai: - Postbus 1 Rijksinstituut voor Volksgezondheid en Milieuhygiëne (RIVM) NL-3720 BA Bilthoven Portugalija: - Laboratório do Instituto Nacional de Investigação das Pescas (INIP) Av. Brasília s/n P-1400 Lisboa Suomija: - Tullilaboratorio/Tullaboratoriet PL/PB 53 FIN-02151 Espoo/Esbo Švedija: - Institutionen för klinisk bakterologi Göteborg universitet S-41124 Göteborg Jungtinė Karalystė: - Marine Laboratory P.O.Box 101,Victoria Road UK Aberdeen AB11 9DB " --------------------------------------------------